Diari Oficial de la Generalitat Valenciana


Sumari del DOGV 8907, del 17-09-2020 (2020/7270)

RESOLUCIÓ de 10 de setembre de 2020, del director general de Relacions amb les Corts, per la qual es publica el conveni entre la Generalitat, a través de la Conselleria de Sanitat Universal i Salut Pública, i l'Ajuntament de Quart de Poblet, per a la prestació d'assistència sanitària ambulatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8907

Data del DOGV
:   17-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7270


Data del document
:   10-09-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ de 10 de setembre de 2020, del director general de Relacions amb les Corts, per la qual es publica el conveni entre la Generalitat, a través de la Conselleria de Sanitat Universal i Salut Pública, i l'Ajuntament de Quart de Poblet, per a la prestació d'assistència sanitària ambulatòria. [2020/7270]  
La Generalitat, a través de la Conselleria de Sanitat Universal i Salut Pública i l'Ajuntament de Quart de Poblet han subscrit, prèvia tramitació reglamentària, el dia 15 de juny de 2020, el conveni per a la prestació d'assistència sanitària ambulatòria, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 17 d'agost de 2020 i número 960/2020, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 10 de setembre de 2020.- El director general de Relacions amb les Corts: Antonio Torres Salvador.  
  
  
Conveni entre la Generalitat Valenciana, a través de la Conselleria de Sanitat Universal i Salut Pública, i l'Ajuntament de Quart de Poblet, per a la prestació d'assistència sanitària ambulatòria  
  
València, 15 de juny de 2020  
  
Reunits  
D'una banda, Ana Barceló Chico, consellera de Sanitat Universal i Salut Pública, en representació de la Generalitat, nomenada pel Decret 6/2019, de 17 de juny, del president de la Generalitat pel qual es nomena les persones titulars de les vicepresidències i les conselleries, conforme amb el que es disposa en els articles 17.f i 28.g de la Llei 5/1983, de 30 de desembre, de la Generalitat, del Consell, en l'article 160.1.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en l'article 6.3 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre, l'article 47 i 50 de la Llei 40/2015, d'1 d'octubre, de règim jurídic del sector públic, en relació amb el Decret 105/2019, de 5 de juliol, del Consell, pel qual s'estableix l'estructura orgànica de la Presidència i de les conselleries de la Generalitat, autoritzada per a aquest acte per Acord del Consell de data 20 de maig de 2020.  
I, de l'altra banda, Carmen Martínez Ramírez, alcaldessa de l'Ajuntament de Quart de Poblet, amb CIF R6867891T, en el seu nom i representació i en virtut de les competències atribuïdes per l'article 21 de la Llei 7/1985, de 2 d'abril, reguladora de les bases de règim local, i altres disposicions concordants d'aplicació.  
  
EXPOSEN  
  
L'article 54.1 de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana, modificada per la Llei orgànica 1/2006, de 10 d'abril, atribueix a la Generalitat l'organització, administració i gestió de totes les institucions sanitàries públiques dins del territori de la Comunitat Valenciana.  
L'article 7 de la Llei 10/2014, de 29 de desembre, de salut de la Comunitat Valenciana, configura el Sistema Valencià de Salut i encarrega la seua gestió a la conselleria competent en matèria de salut, i estableix que és el conjunt de tots els centres, serveis i establiments de la Comunitat Valenciana encaminats a fer efectiu el dret a la salut.  
  
D'altra banda, la Llei 7/1985, de 2 d'abril, reguladora de les bases del règim local, i el Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, preveuen la subscripció de convenis entre diferents administracions per a millorar l'eficiència de la gestió pública, eliminar duplicitats administratives i complir la legislació d'estabilitat pressupostària i sostenibilitat financera.  
A més, l'article 111 de la Llei 8/2010, de 23 de juny, de la Generalitat, de règim local de la Comunitat Valenciana, estableix que les entitats locals de la Comunitat Valenciana podran cooperar entre si o amb l'Administració de l'Estat o de la comunitat autònoma a través de convenis o acords que tinguen per finalitat l'execució en comú d'obres, la prestació de serveis comuns o la utilització conjunta de béns o instal·lacions.  
  
La conselleria amb competències en matèria de sanitat està desenvolupant un model d'atenció primària que pretén acostar els serveis de salut a la població, millorar l'atenció que des d'aquest nivell es presta i augmentar-ne la qualitat. Per això, per a complementar el nivell de prestació de serveis i acostar l'atenció sanitària a la totalitat de la població de la zona bàsica, es fa necessari dur a terme la prestació d'assistència sanitària ambulatòria mitjançant una actuació conjunta de col·laboració entre el corresponent ajuntament i la Conselleria de Sanitat Universal i Salut Pública.  
El present conveni es regeix conforme el que s'estableix en la Llei 40/2015, d'1 d'octubre, de règim jurídic del sector públic, i en el Decret 176/2014, de 10 d'octubre, del Consell, pel qual regula els convenis que subscriga la Generalitat i el seu registre, així com pel que s'estableix en la normativa indicada anteriorment.  
Haurà de tindre's en compte i complir-se el que s'estableix en la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
En conseqüència, les dues institucions acorden formalitzar aquest conveni, segons les següents  
  
CLÀUSULES  
  
Primera. Objecte del conveni  
L'objecte d'aquest conveni consisteix a establir la cooperació entre les dues administracions en el manteniment del Consultori Auxiliar Santa Cecília de Quart de Poblet, situat al carrer del Reverend Pare José Palacios, núm. 59, per a la prestació d'assistència sanitària en règim ambulatori a les persones assegurades del Sistema Nacional de Salut i a aquelles que tinguen reconeguda la cobertura sanitària pública a la Comunitat Valenciana, pel personal dependent de la conselleria amb competències en matèria de sanitat.  
  
Segona. Obligacions de les parts  
L'Ajuntament de Quart de Poblet, que el 2 d'agost de 2019 va acordar cedir a la conselleria amb competències en matèria de sanitat l'ús del local de la seua propietat, i que per Resolució de la Conselleria d'Hisenda i Model Econòmic, de 6 de novembre de 2019, va acceptar la cessió gratuïta de l'immoble situat al carrer del Reverend Pare José Palacios, núm. 59, per a la prestació de l'assistència sanitària, es farà càrrec del manteniment del centre i sufragarà les despeses de funcionament (electricitat, aigua, neteja?) i de conservació del local, així com les corresponents al personal dependent de l'Ajuntament.  
Per a això habilitarà en el pressupost municipal el crèdit necessari per a aquesta finalitat.  
La conselleria amb competències en matèria de sanitat abonarà a l'Ajuntament mencionat la quantitat de deu mil tres-cents noranta-cinc euros (10.395,00 ?), corresponents als nou mesos de vigència d'aquest conveni.  
Aquesta aportació, s'imputarà al capítol II dels pressupostos de la Generalitat, per a l'exercici de 2020, amb càrrec al programa pressupostari 412.22, Assistència sanitària, centre de gestió 88.55.88.2257.096.20, que queda condicionada a l'existència de crèdit adequat i suficient en el pressupost corresponent.  
L'equipament i la dotació de mobiliari i material sanitari necessari per a la prestació del servei correspondrà a la conselleria amb competències en matèria de sanitat a través de la concessionària del departament de salut com a part de la inversió compromesa en el contracte de gestió de serveis públics de data 27 de desembre de 2006, sense que formen part de l'objecte d'aquest conveni.  
  
Tercera. Modalitat de pagament  
El deslliurament del crèdit reservat per a aquest conveni s'efectuarà per parts iguals en pagaments trimestrals.  
Per a procedir al pagament de la quantitat prevista en la clàusula segona d'aquest conveni, l'Ajuntament presentarà certificació de l'interventor o secretari interventor en què conste la quantitat total que ha pagat aquell en el trimestre corresponent per a fer front a les despeses de conservació i funcionament del centre.  
Prèviament al pagament, la Direcció del Departament de Salut corresponent haurà de certificar la conformitat amb la prestació realitzada per l'Ajuntament.  
  
Quarta. Efectes i vigència  
El conveni tindrà efecte, independentment del dia de la signatura, des del dia 1 d'abril de 2020, i mantindrà la vigència fins al 31 de desembre de 2020.  
  
Cinquena. Inspecció i control  
Els Serveis d'Inspecció de la conselleria amb competències en matèria de sanitat exerciran la funció inspectora respecte al funcionament i activitat assistencial realitzada en el centre sanitari.  
  
Sisena. Garantia de retenció de recursos  
De conformitat amb el que s'estableix en l'article 57 bis de la Llei 7/1985, de 2 d'abril, reguladora de les bases del règim local, la Generalitat, a través de la conselleria amb competències en matèria de sanitat, garanteix el compliment del compromís de les aportacions econòmiques establit en les clàusules segona i tercera d'aquest conveni, i autoritza l'Administració general de l'Estat per a aplicar retencions en les transferències que li corresponen per aplicació del seu sistema de finançament, d'acord amb l'article 37 del Reial decret llei 17/2014, de 26 de desembre, de mesures de sostenibilitat financera de les comunitats autònomes i entitats locals i altres de caràcter econòmic.  
  
El termini de pagament serà com a màxim de quinze dies naturals des del venciment del trimestre. Passats trenta dies des del termini indicat, l'Ajuntament podrà requerir a la Generalitat l'abonament que li corresponga, en virtut del que s'estableix en article 57 bis de la Llei 7/1985, de 2 d'abril, reguladora de les bases del règim local. No obstant això, si transcorreguts seixanta dies des del venciment del termini de pagament, aquest no s'ha produït, es traslladarà a l'Administració general de l'Estat per al pagament del deute.  
  
Setena. Òrgan mixt de seguiment i control  
D'acord amb el que preveu l'article 9 del Decret 176/2014, de 10 d'octubre, del Consell, pel qual es regula els convenis que subscriguen la Generalitat i el seu registre, com també el que s'estableix en l'article 49.f de la Llei 40/2015 d'1 d'octubre, de règim jurídic del sector públic, es crearà un òrgan mixt de seguiment, vigilància i control de l'execució del conveni.  
Aquest òrgan mixt de seguiment i control estarà integrat per dues persones representants de la conselleria amb competències en matèria de sanitat, designades per la persona titular de la direcció general amb competències en matèria d'assistència sanitària i dues persones representants del consistori designades per la persona titular d'aquest, i entre les seues funcions es troben les establides en els apartats 1 i 2 de l'indicat article 9 del Decret 176/2014, com també les que determina l'article 49.f de la Llei 40/2015. En la designació dels representants d'aquest òrgan, es procurarà la presència equilibrada de dones i homes, en aplicació del que preveu el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
La comissió es reunirà sempre que ho considere necessari una de les parts i amb la convocatòria prèvia d'aquesta, i serà competent per a resoldre els problemes d'interpretació i compliment de puguen plantejar-se respecte al conveni.  
Les actes i els acords que s'emeten en el desenvolupament i execució de les funcions d'aquest òrgan de seguiment s'hauran de remetre a la direcció general amb competències en matèria d'assistència sanitària i a l'Alcaldia de l'Ajuntament.  
A aquest efecte, i si hi ha discrepàncies, les parts resoldran els problemes d'interpretació i compliment de l'acord de mutu acord. En cas que les discrepàncies es mantinguen, resoldrà la conselleria amb competències en matèria de sanitat, sense perjudici dels recursos que contra aquesta resolució siguen procedents.  
Huitena. Resolució i causes d'extinció  
Seran causes d'extinció d'aquest conveni, a més de la finalització del termini de vigència:  
a) L'obertura d'un centre de salut o d'un consultori de titularitat de la conselleria amb competències en matèria de sanitat, o la cessió del consultori municipal a la conselleria amb competències en matèria de sanitat a la localitat objecte de conveni, i considerarà resolt automàticament en la mateixa data de la posada en marxa del mencionat centre de salut, consultori o des de la data en què s'efectue la cessió. En els dos primers casos, la conselleria es farà càrrec del trasllat del personal i dels efectes a les noves dependències.  
b) L'acord mutu de les parts i l'incompliment manifest de les obligacions assumides per qualsevol de les parts. En aquests casos, la conselleria garantirà la cobertura sanitària a la població afectada sense interrupció.  
  
Novena. Naturalesa i jurisdicció competent  
Aquest conveni de col·laboració té naturalesa administrativa, i serà l'ordre jurisdiccional contenciós administratiu el competent per a conéixer de les qüestions litigioses que puguen sorgir en ocasió de la interpretació, validesa, eficàcia o compliment d'aquest.  
  
I en prova de conformitat amb totes i cada una d'aquestes clàusules, signen el present document per triplicat, al lloc i data indicats en l'encapçalament.  
  
Per l'Administració de la Generalitat,  
La consellera de Sanitat Universal i Salut Pública: Ana Barceló Chico.  
Per l'Ajuntament de Quart de Poblet,  
L'alcaldessa: Carmen Martínez Ramírez.